Document ID: /roh_data/filtered/fineweb-2-filterrobots_roh.jsonl.gz/15571

Il concern d'armament Ruag reagescha sin la critica d'avair fatg quints memia auts a l'armada svizra. En il decurs da l'emprim semester 2019 vul la Ruag metter a disposiziun tut las cifras dal sectur dad aviuns e la controlla da finanzas federala. Quai ha ditg il schef da la Ruag Urs Breitmeier en la «Samstagsrundschau» da radio SRF.
I va per la renfatscha che la Ruag ha tramess durant plirs onns quints memia auts a la Confederaziun per mantegnair aviuns e helicopters da l’armada svizra.
Talas renfatschas che la pressa aveva publitgà aveva la Ruag refusà gia il december passà.
Fin ussa aveva il concern d’armas refusà da mussar las cifras a la Controlla da finanzas.
RR novitads 17:00